**1ο ΓΥΜΝΑΣΙΟ Ν. ΨΥΧΙΚΟΥ Ν. Ψυχικό 10.1.2018**

ΤΖΑΒΕΛΑ 64 -154 51 Ν. ΨΥΧΙΚΟ

ΤΗΛ: 210 6715918 FAX : 210-6754334

mail@1gym-psych.att.sch.gr

**ΠΡΟΚΗΡΥΞΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΣΧΟΛΙΚΗ ΕΚΔΡΟΜΗ ΣΤΟ ΕΞΩΤΕΡΙΚΟ**

**Πρόγραμμα:** Πρόσκληση από το 1ο Γυμνάσιο Μονάχου, Ο.Δ. Γερμανίας, Σχολείο της Ομογένειας

**Υπεύθυνη καθηγήτρια προγράμματος:** Βασιλική Απέργη, ΠΕ07

**Παιδαγωγική ομάδα :** Βάρσου Αικατερίνη, ΠΕ01, Κατσιμπάρδης Μιχαήλ ΠΕ02, Καμπαράκη Ελένη, ΠΕ14.04

**Προορισμός:** Μόναχο Ο.Δ. Γερμανίας

**Συμμετέχοντες μαθητές:** **41**

**Συνοδοί καθηγητές: 4** (3 συνοδοί και 1 αρχηγός)

**Ημερομηνία:** **14-18 Απριλίου 2018**

**Προδιαγραφές εκδρομής:**

1. **Αεροπορικά εισιτήρια:**

* Αθήνα-Μόναχο 14/4/2018 με απευθείας πρωινή πτήση, όχι πριν τις 6:00
* Μόναχο-Αθήνα 18/4/2018 με απευθείας βραδινή πτήση, άφιξη όχι μετά τις 24:00

1. **Μετακινήσεις με λεωφορείο:**

* Μεταφορά από το σχολείο προς το αεροδρόμιο «Ελ. Βενιζέλος» στις 14 Απριλίου 2018 και αντιστρόφως στις 18 Απριλίου 2018
* ολοήμερη χρήση για μεταφορά από το αεροδρόμιο Μονάχου στο ξενοδοχείο στις 14/4/2018 και στη συνέχεια 4ωρη ξενάγηση στην πόλη του Μονάχου με πιστοποιημένο ελληνόφωνο ξεναγό
* ολοήμερη χρήση για επίσκεψη στο ανάκτορο Νύμφενμπουργκ και στη συνέχεια στο στρατόπεδο συγκέντρωσης του Νταχάου.
* μεταφορά από το ξενοδοχείο στο αεροδρόμιο στις 18/4/2018
* Το λεωφορείο θα πρέπει να διαθέτει όλες τις προβλεπόμενες από την κείμενη νομοθεσία προδιαγραφές (έγγραφα καταλληλότητας οχημάτων, επαγγελματική άδεια οδήγησης, ελαστικά σε καλή κατάσταση κλπ) καθώς και τις προϋποθέσεις ασφαλείας για μετακίνηση μαθητών (ζώνες ασφαλείας, έμπειρους οδηγούς κ.λπ.).
* Σε όλη τη διάρκεια του ταξιδιού θα συνοδεύει την ομάδα μαθητών – καθηγητών ένας (1) Αρχηγός εκδρομής του τουριστικού γραφείου

1. **Διαμονή**

* ξενοδοχείο τουλάχιστον 3 αστέρων, σε κεντρικό σημείο του Μονάχου, για πρόσβαση στα αξιοθέατα με τα πόδια
* 2κλινα, 3κλινα ή 4κλινα δωμάτια για τους μαθητές,
* μονόκλινα δωμάτια για τους καθηγητές.
* Πιστοποίηση ότι το ταξιδιωτικό γραφείο έχει έγκριση διάθεσης των απαιτούμενων δωματίων για τη διαμονή καθηγητών - μαθητών στο ξενοδοχείο.

1. **Διατροφή**

* καθημερινό πρωινό σε μπουφέ εντός του ξενοδοχείου,
* καθημερινό δείπνο σε μπουφέ στο ξενοδοχείο ή σε χώρο κοντά σε αυτό.

1. Υποχρεωτική κατάθεσηΑσφαλιστικήςκαιΦορολογικής ενημερότηταςσε ισχύ.
2. Ασφάλεια αστικής ευθύνης και ταξιδιωτική ομαδική και ατομική ασφάλεια.
3. Διασφάλιση πλήρους ιατροφαρμακευτικής περίθαλψης μαθητών και καθηγητών και δυνατότητα επιστροφής σε περίπτωση ατυχήματος ή ασθενείας (ασφαλιστική κάλυψη κατά την διάρκεια του ταξιδιού και της διαμονής).
4. Ασφάλιση Ευθύνης Διοργανωτή και πρόσθετη ασφάλιση κάλυψης εξόδων σε περίπτωση ατυχήματος ή ασθένειας.
5. Υπεύθυνη δήλωση του ταξιδιωτικού γραφείου ότι διαθέτει βεβαίωση συνδρομής νομίμων προϋποθέσεων λειτουργίας τουριστικού γραφείου σε ισχύ μέχρι το πέρας της εκδρομής.
6. Υπεύθυνη δήλωση ότι το τουριστικό γραφείο αποδέχεται ποινική ρήτρα σε περίπτωση αθέτησης των όρων του συμβολαίου από την πλευρά του, καθώς και την επιστροφή όλου του καταβληθέντος ποσού στην περίπτωση μη πραγματοποίησης της εκδρομής λόγω ανωτέρας βίας (πχ φυσικές καταστροφές κτλ)

Το σχολείο επιφυλάσσεται να ελέγξει, μετά την επιλογή του τουριστικού γραφείου που θα αναλάβει την εκδρομή, την ορθότητα και την ισχύ των συμβολαίων του, μέσω του σωματείου ΗΑΤΤΑ.

1. **Στην τιμή θα πρέπει να δηλώνεται σαφώς ό,τι δεν περιλαμβάνεται.**

**Προθεσμία υποβολής προσφορών:** Οι προσφορές θα κατατεθούν στον Δ/ντή του Σχολείου κλειστές, ενυπόγραφα και με αριθμό πρωτοκόλλου έως την **Τρίτη 16 Ιανουαρίου 2018** και **ώρα 12:00**. ***Προσφορές που αποστέλλονται με email ή fax δεν γίνονται αποδεκτές.***

Οι σφραγισμένοι φάκελοι με την ένδειξη «Εκδρομή στο Μόναχο» θα πρέπει να περιλαμβάνουν την τελική επιβάρυνση ανά μαθητή (η τελική συνολική τιμή θα υπολογιστεί από την Επιτροπή Αξιολόγησης με βάση τον τελικό οριστικό αριθμό των μαθητών και τις τυχόν δωρεάν συμμετοχές από το κάθε πρακτορείο). **Το άνοιγμα των προσφορών** θα γίνει την ίδια ημέρα **Τρίτη 16 Ιανουαρίου 2018 και ώρα 13:00** από την Επιτροπή Αξιολόγησης.

Θα ληφθούν υπόψη μόνον οι προσφορές που πληρούν στο ακέραιο τις παραπάνω προδιαγραφές. Όλες οι προσφορές θα ανοιχτούν και θα αξιολογηθούν από την αρμόδια επιτροπή του σχολείου, όπως προβλέπεται από τις κείμενες διατάξεις. «***Η αξιολόγηση των προσφορών θα γίνει με κριτήρια όχι μόνο οικονομικά αλλά και ποιοτικά, ασφάλειας και οργάνωσης. Θα συνεκτιμηθούν η πληρότητα του φακέλου προσφοράς, η ποιότητα των παρεχομένων υπηρεσιών (σχέση προσφερομένων υπηρεσιών και τιμής), η φερεγγυότητα και η αξιοπιστία του τουριστικού γραφείου καθώς και η πλήρης τήρηση των όρων της προκήρυξης»***. Το πρακτορείο που θα επιλεγεί, για τη διοργάνωση της εκδρομής θα ειδοποιηθεί τηλεφωνικά αμέσως μετά την σύνταξη σχετικού πρακτικού. Πριν την υπογραφή της σχετικής σύμβασης, το επιλεγόμενο πρακτορείο θα πρέπει να καταθέσει στο σχολείο αποδεικτικό κράτησης των δωματίων στο προτεινόμενο ξενοδοχείο για τους μαθητές και τους συνοδούς καθηγητές. Υποβολή ένστασης, από τους έχοντες έννομο συμφέρον, μπορεί να γίνει εντός τριών (3) ημερών από την ανάρτηση του πρακτικού επιλογής.

**Τρόποι πληρωμής:** Την ημερομηνία υπογραφής της σύμβασης (ιδιωτικό συμφωνητικό) θα καταβληθεί ως προκαταβολή το 40% του συνολικού ποσού της εκδρομής, το υπόλοιπο ποσό έως το 70% του συνολικού ποσού θα καταβληθεί πριν την αναχώρηση. Η τελευταία δόση επέχει μορφή ποινικής ρήτρας και θα καταβληθεί αμέσως μετά την επιστροφή και σε συνάρτηση με την ικανοποιητική υλοποίηση της εκδρομής. Επισημαίνεται η ανάγκη για την απόλυτη τήρηση των προαναφερθέντων

Ο Διευθυντής

Δρ. Μανουήλ Κιουλάφας